tartuNLP/wikipedia-smugri-20251201 huggingface dataset:
Stefan Örnskog

Bror Karl Stefan Örnskog (s. 4. huhtikuuta 1969 Jönköping) on ruotsalainen entinen jääkiekkoilija ja olympiavoittaja. Hän pelasi lähes koko uransa kasvattajaseurassaan HV71:ssä, Elitserienissä. Örnskog pelasi Elitserienissä yhteensä 442 ottelua tehoin 106+150=256. Jäähyminuutteja tuli 152.
Ura.
Seuraura.
Örnskog pelasi HV71:ssä ensimmäiset Elitserien-ottelunsa kaudella 1987–1988. Hän pelasi tuolloin 13 ottelua tehoin 1+2=3. Örnskog teki läpimurtonsa kaudella 1989–1990, jolloin hän teki 39 ottelussa tehot 12+15=27. Örnskog pelasi HV71:ssä kevääseen 1998 saakka. Kaudella 1993–1994 hän oli joukkueen paras pistemies, maalintekijä ja syöttäjä vain tehoilla 15+16=31. Örnskogin yhden kauden piste-ennätys on kuitenkin kaudelta 1996–97, jolloin hän teki tehot 14+27=41. Örnskog oli HV71:n paras pistemies ja sijoittui Elitserienin pistepörssissä kahdeksanneksi Malmön Mikko Peltolan kanssa. Örnskog voitti HV71:ssä Elitserienin mestaruuden keväällä 1995. Hän voitti tuon kevään pudotuspelien syöttöpörssin voiton Luleå HF:n Mika Niemisen kanssa. Molemmat antoivat kahdeksan maalisyöttöä.
Kaudeksi 1998–1999 Örnskog siirtyi SM-liigajoukkue JYPin riveihin. Hän ei edustanut HV71:n lisäksi muita seuroja. Örnskog oli yksi JYPin kaikkien aikojen kalleimmista hankinnoista. Hän kuitenkin kärsi loukkaantumisesta ja hänen kautensa 1998–1999 jäi 32 otteluun, joissa Örnskog teki vähäiset tehot 5+11=16. Hän jatkoi JYPissä vielä seuraavalla kaudella 1999–2000, mutta Örnskog sai lähteä joukkueesta 17 pelaamansa ottelun jälkeen. Hän teki niissä tehot 4+5=9. Örnskog palasi loppukaudeksi HV71:een. Hän kärsi uransa lopulla paljon loukkaantumisista ja Örnskog päätti pelaajauransa kevääseen 2001.
HV71 on jäädyttänyt Örnskogin pelinumeron 15.
Maajoukkue.
Örnskog voitti olympiakultaa Lillehammerista vuonna 1994. Hän on edustanut Ruotsia myös MM-kilpailuissa vuosina 1994 (pronssia) ja 1995 (hopeaa). Örnskog on voittanut myös alle 20-vuotiaiden MM-hopeaa vuonna 1989.
Uran jälkeen.
Pelaajauransa lopettua Örnskog on toiminut HV71:n J18-junioreiden päävalmentajana ja managerina.
Muuta.
Örnskogin poika Max pelaa HV71:n J18-junioreissa.
Mamadi Baldé

Mamadi Baldé (s. 15. elokuuta 1978 Bissau) on puolustajana pelaava guineabissaulainen jalkapalloilija. Hänen seuransa on ollut vuodesta 2012 portugalilainen Moura AC. Aiemmin hän on pelannut Sporting Clube de Bissaussa (1998–1999), Associação Beneditensessä (1999–2001), CD Fátimassa (2001–2003 ja 2009–2010), CD Feirensessä (2003–2009), CD Pinhalnovensessa (2010), Sport Benfica e Castelo Brancossa (2011) ja SC Praiensessa (2011–2012).
Baldé on edustanut kansainvälisesti Guinea-Bissaun jalkapallomaajoukkuetta.
Maanosaliittojen cup 2001

Maanosaliittojen cup 2001 pelattiin Etelä-Koreassa ja Japanissa 30. toukokuuta–10. kesäkuuta. Se on vuoden 2002 jalkapallon MM-kilpailujen esiturnaus.
Tulokset.
"Otteluiden alkamisajat Japanin aikaa (UTC+9)."
461 Ocean Boulevard

461 Ocean Boulevard on kitaristi, laulaja ja lauluntekijä Eric Claptonin studioalbumi vuodelta 1974. Sen on julkaissut RSO Records. Levyn on tuottanut Tom Dowd Robert Stigwood -organisaatiolle.
Albumi on äänitetty Floridan Miamissa Criteria Recording -studioilla. Äänittäjänä on ollut Karl Richardson ja hänen apunaan Steve Klein. Valokuvat on ottanut David Gahr ja kansitaiteilija on Bob Defrin.
Muusikot.
Muusikoista on mainittu vain Purple Recordsin artisti Yvonne Elliman ja Stax Recordsin artisti Al Jackson.
Maltan haukka (kirja)

Maltan haukka () on Dashiell Hammettin rikosromaani vuodelta 1931. Teos on ilmestynyt kahtena suomennoksena, Jouko Linturin suomennos ilmestyi 1955 Tammen kustantamana ja Kalevi Nyytäjän suomennos 1974 WSOY:n kustantamana.
"Maltan haukkaa" pidetään kovaksikeitetyn dekkarikirjallisuuden perusteoksena. Se esittelee kyynisen ja kylmäverisen yksityisetsivän perushahmon, jota ovat myöhemmistä dekkarikirjailijoista kehittäneet muun muassa Raymond Chandler ja Ross Macdonald.
Tarinan päähenkilö on yksityisetsivä Sam Spade, joka poikkeaa aiemmista herrasmiesetsivistä ronskiudellaan: roistot päästetään päiviltä ja kauniin naisasiakkaan kanssa mennään vuoteeseen. Tapahtumien ajankohta on 1920-luvun loppupuoli ja tapahtumapaikkana San Francisco.
Teos ilmestyi alkujaan vuonna 1929 sarjana "Black Mask" -viihdelehdessä. Päähenkilö Spade esiintyy kirjan lisäksi myöhemmin kolmessa Hammettin novellissa: ”Mies nimeltä Spade”, ”Ihmisen voi hirttää vain kerran” ja ”Liian monet ovat eläneet”. 
Kirjan pohjalta on tehty kolme elokuvaa:
Vuonna 1981 perustettiin kirjan ympärille harrastuskerho, Maltese Falcon Society, jonka toiminta on kuitenkin lakannut. Sen tytärkerho toimii yhä Japanissa ja jakaa palkintoa Falcon Award, joka myönnetään merkittävälle japanilaiselle dekkarille.
The Eddie Cochran Legend

The Eddie Cochran Legend on kokoelma-albumi yhdysvaltalaisen laulaja, lauluntekijä ja kitaristi Eddie Cochranin tuotannosta. Levy on julkaistu vuonna 1980 Charly Recordsin Oxford-merkillä sarjatunnuksella OX 73179 (C-kas.). Valmistus on lisensoitu Italiassa toimivalle Ariston-yhtiölle.
Levykannessa on lainaus kappaleesta "Tired and Sleepy":
"Well, I'm an Uptown Cat &lt;br&gt; I Live in a Crazy Pad. &lt;br&gt; I'm a Ladies' Man &lt;br&gt; A Smooth-talkin Dad."
Kappaleet.
A-puoli
B-puoli
Kinnerpatti

Kinnerpatti on hevosilla esiintyvä krooninen nivelrikkoinen epämuodostuma kintereessä, pääasiallisesti kolmannen metatarsaaliluun, kolmannen tarsaaliluun ja keskimmäisen tarsaaliluun sisäpinnalla. Sitä esiintyy eri hevosroduilla, mutta islanninhevoset ovat sille erityisen alttiita. Syynä islanninhevosten kinnerpattien yleisyyteen on mahdollisesti niiden erityisaskellajien, töltin ja passin, aiheuttama pieniin kinnerluihin kohdistuva voimakas rasitus.
Kinnerpattia oireileva hevonen voi olla haluton liikkumaan tai se liikkuu epäpuhtaasti. Taudin myöhäisessä vaiheessa hevonen alkaa ontua. Kaikilla pattihevosilla ontumista ei kuitenkaan esiinny. Pattimuutokset voidaan todeta röntgenkuvassa. Röntgenlöydökset ja ontuminen eivät kuitenkaan ole suorassa yhteydessä toisiinsa. Hevosella voi esimerkiksi olla pattimuutoksia molemmissa takajaloissaan, mutta se saattaa ontua vain toista. 
Hoito.
Vanhastaan kinnerpattia on hoidettu puolesta vuodesta vuoteen kestävällä levolla. Nykyisin hoitona voidaan käyttää lääkkeitä sekä kirurgisia toimenpiteitä. Kintereen pikkuniveliin voidaan antaa kortisonia pistoksena 1–2 kertaa, ja oireiden hävittyä hevosta voidaan alkaa varovasti liikuttaa ensin käynnissä ja ravissa. Pitkälle edenneissä tapauksissa voidaan suorittaa kirurginen nivelen jäykistäminen. Jäykistäminen voidaan tehdä myös kemiallisesti ruiskuttamalla nivelrustoa tuhoavaa ainetta niveleen. Kemiallisen jäykistämisen ongelmana on voimakas kipu ensimmäisen vuorokauden aikana.
Harmaaselkävetvetti

Harmaaselkävetvetti, aikaisemmalta nimeltään vetvetti ("Pteroptochos tarnii") on Etelä-Amerikan eteläosissa tavattava tapakuloihin kuuluva varpuslintu.
Koko ja ulkonäkö.
Harmaaselkävetvetti on heimossaan kookas laji ja on pituudeltaan 24–25 senttiä. Päälaki on lajilla punaruskea, muuten lintu on päästään, kurkustaan ja selästään harmahtavan musta. Silmien ympärillä on vaaleat paljaat rengasmaiset alueet. Harmaaselkävetvetin perä on ruosteenruskea ja pyrstö musta. Linnun rinta ja vatsa ovat väritykseltään kastanjanruskeat ja vatsassa on tuhkanharmaata raidoitusta. Ulkonäöltään harmaaselkävetvetti muistuttaa mustaselkävetvettiä ("Pteroptochos castaneus"), joka eroaa niskan ja kurkun kastanjanruskean värin perusteella.
Levinneisyys ja elinympäristö.
Harmaaselkävetvettiä tavataan Chilen keski- ja eteläosista sekä Argentiinasta läheltä Chilen rajaa Neuquénin, Río Negron, Chubutin ja Santa Cruzin maakunnissa. Linnun elinympäristöä ovat kosteiden metsien pohjakerrokset sekä metsien reunamaat. Laji elää pääasiassa tiheiköissä, mutta tulee toisinaan myös avoimemmille paikoille. Harmaaselkävetvetin elinympäristöt sijaitsevat yleensä alle 1 000 metrin korkeudella merenpinnasta.
Harmaaselkävetvetin jalat ovat melko pitkät ja niillä se raapii maata ja lehtiä etsiessään ravintoaan hyönteisiä, matoja ja siemeniä.
Summertime Blues

Summertime Blues on Eddie Cochranin ja Jerry Capehartin tekemä rock'n'rollin klassikkokappale, josta tuli Cochranin ainoa Top 10 –hitti Yhdysvalloissa. Single ilmestyi Liberty-levymerkillä ja nousi syyskuussa sijalle kahdeksan.
Minnesotassa syntynyt laulaja, lauluntekijä ja kitaristi Cochran oli erityisen suosittu Yhdistyneessä kuningaskunnassa. Siellä kappale nousi uudelleen Top 40 –listalle vuonna 1968. Samana vuonna varhainen heavy metal –yhtye Blue Cheer sai oman versionsa Yhdysvaltain Top 20 –listalle. 
Suomenkielisen coverin ovat tehneet mm. Jussi &amp; The Boys nimellä ”Kesäduuni blues” ja Turo’s Hevi Gee nimellä ”Kesä-Lada blues”.Jussi Raittisen suomennoksessa ”Kesäduuni blues” teinipoika harmittelee ”kun on pakko mennä duuniin /
joka päivä koko kesän ajan tonne Suomen Uuniin”. Usein on luultu, että firmannimi on keksitty sanoitukseen vain hyvän loppusoinnun takia, mutta laulussa viitataan todelliseen, Helsingin Malmilla sijainneeseen tehtaaseen nimeltä Suomen Uuni.
Eldorado (albumi)

Eldorado on Electric Light Orchestran rock-sinfonia vuodelta 1974. Albumin on julkaissut Epic-levy-yhtiö sarjanumerolla 32397 Jeff Lynnen tuottamana sekä JET Records (JET LP 203).
Levy on äänitetty Lontoossa De Lane Lea -studioilla. Äänittäjänä oli Dick Plant apunaan Mike Pela.
Levykannen suunnittelija on John Kehe John Williamsin ohjaamana. Levypussiin painetun valokuvan yhtyeestä on ottanut Norman Seeff.
Kappaleet.
Kakki kappaleet on tehnyt Jeff Lynne. Sovittajina ovat Jeff Lynne, Richard Tandy ja orkesteria johtava Louis Clark. Prologin puhuu Peter Ford-Robertson.
A-puoli
B-puoli
Kappaleiden julkaisijayhtiö on Yellow Dog Music, Inc. (ASCAP).
Levypussiin painettujen sanojen kopiointioikeudet omistaa Jeff Lynne Music, Ltd. / Carlin Music Corp.
25143 Itokawa

25143 Itokawa on Maan lähelle tuleva pikkuplaneetta, joka kuuluu Apollo-asteroideihin. Kohde löydettiin LINEAR-ohjelmalla vuonna 1998. Nimensä asteroidi sai japanilaisen ilmakehä- ja avaruusinsinöörin Hideo Itokawan mukaan. Ennen nimeämistään pikkuplaneetta tunnettiin tunnuksella . 
Japanin avaruusjärjestön toukokuussa 2003 laukaistu Hayabusa-luotain tutki asteroidia syyskuusta joulukuun alkuun vuonna 2005. Luotaimen tehtäviin kuului näytteen otto pikkuplaneetan pinnalta, ja tuoda se Maahan. Luotaimen näytekapseli palasi Maahan kesäkuussa 2010. 
Ominaisuudet.
Itokawa on pieni S-tyypin asteroidi, jonka mitat ovat vain 535, 294 ja 209 metriä. Pikkuplaneetta pyörähtää ympäri noin 12,13 tunnissa. Kohteen massa on , ja arvioitu keskitiheys noin . Itokawaa pidetään alhaisen tiheytensä, suuren huokoisuutensa, muotonsa ja runsaasti järkäleitä omaavan ulkonäkönsä vuoksi kivikasamaisena kappaleena. Hyvin suurien järkäleiden ja paasien olemassaolo viittaa siihen, että Itokawa olisi syntynyt emokappaleen hajotessa törmäyksessä, mutta tämän jälkeen olisi seurannut kappaleiden kasautuminen nykyiseksi kivikasamaiseksi pikkuplaneetaksi.
The Hissing of Summer Lawns

The Hissing of Summer Lawns on Joni Mitchellin studioalbumi vuodelta 1975. Albumin on julkaissut Asylum Records -levy-yhtiö sarjatunnuksella 7E-1051.
Levyn on äänittänyt Henry Lewy apulaisenaan Ellis Sorkin. Lewy on myös miksannut kappaleet yhdessä Joni Mitchellin kanssa. Masteroinnin on tehnyt Bernie Grundman Hollywoodissa A&amp;M-studioilla.
Levykannen kuvan on tehnyt Joni Mitchell. Hän on myös suunnitellut levyn ulkoasun saaden siinä tutkimusapua ja ohjausta Glen Christenseniltä, joka on Elektra/Asylum levy-yhtiön Art Director. Sisäkannen valokuva uima-altaassa kelluvasta naisesta on Norman Seeffin tekemä. Kuvaan liittyy lainaus albumin nimikkokappaleesta:
"She could see the blue pools in the squinting sun &lt;br&gt; and hear the hissing of summer lawns ..."
Joni Mitchell lausuu erityiskiitokset Myrt ja Bill Andersonille.
Kappaleet.
B-puoli.
Useimmat laulut on kirjoittanut Joni Mitchell ja ne on julkaissut Crazy Crow Music (BMI). Poikkeuksena ovat "Centerpiece", jonka ovat tehneet Johnny Mandel ja Jon Hendricks ja jonka on julkaissut Caphryl Music (ASCAP) vuonna 1958 sekä "The Hissing of Summer Lawns", jonka ovat tehneet John Guerin ja Joni Mitchell ja jonka julkaisuyhtiöt ovat Crazy Crow Music (BMI) ja Mad Man's Drum Music (ASCAP).
Levyn saatetekstissä Joni Mitchell kommentoi paria kappaletta.
"The Boho Dance" on tomwolfeismi kirjasta "The Painted Word". Runo "Don’t Interrupt the Sorrow" on syntynyt noin kello neljä aamuyöllä New Yorkissa. Mitchell on saanut sen tekemisessä inspiraatiota Larry Poonsilta ja Bobby Neuwirthilta, ja se on saanut lopullisen muotonsa Saskatchewanissa Jackfish Lakella.
Muusikot.
Joni Mitchell
Graham Nash 
David Crosby
James Taylor
Robben Ford
Jeff Baxter
Victor Feldman
John Guerin
Max Bennett
Joe Sample
Larry Carlton
Wilton Felder
Chuck Findley
Bud Shank
Dale Oehler
Max Bennett, Robben Ford, Victor Feldman ja John Guerin esiintyvät levy-yhtiöidensä The L.A. Express ja Caribou Records luvalla.
Larry Carlton, Wilton Felder ja Joe Sample esiintyvät yhtiöidensä The Jazz Crusaders, ABC ja Blue Thumb Records luvalla.
Graham Nash ja Dave Crosby esiintyvät ABC Recordsin luvalla.
James Taylor esiintyy Warner Bros. Recordsin luvalla.
Rysäkari

Rysäkari eli Ryssänkari () on Helsingin kaupunkiin kuuluva historiallinen linnake- ja sotilassaari kaupungin edustalla, viitisen kilometriä Lauttasaaresta etelälounaaseen. Se on ollut suljettuna lähes sata vuotta. Sen pinta-ala on 9,65 hehtaaria ja pituus 400 metriä. Rysäkari kuuluu Helsingin Ulkosaariin.
Puolustusvoimat on luopunut saaren käytöstä ja tyhjentänyt varastonsa. Vuokrasopimus päättyi vuoden 2010 lopussa. Viimeinen puolustusvoimien asukas saarella oli vartiopäällikkö, joka muutti pois 1990-luvulla, 2010-luvulla saarella oli virallisesti kirjoilla yksi asukas, joka oli saaren omistavan yrityksen palveluksessa. 
Osittain suojeltu Rysäkari pantiin myyntiin toukokuussa 2011. Valtion kiinteistöistä vastaava Senaatti-kiinteistöt järjesti saaresta huutokaupan, ja ostaja oli Rysäkarin Linnake Oy joka osti koko saaren vesialueineen (9,65 + 23,34ha) tarkoituksena palauttaa saari täyteen loistoonsa ja kunnostaa vanhaa linnakemiljöötä sekä palauttaa niitäkin rakennuksia, joita vuosikymmenien aikana on tarpeettomina hävitetty . Valtioneuvosto hyväksyi joulukuussa 2011 Rysäkarin vapautusta koskevan asetusmuutoksen. Saaren kunnostaminen virkistyskäyttöön ei ole vielä käynnistynyt lupamenettelyjen hitauden takia, mutta upseeritalon ja sotilaskodin kunnostus Museoviraston luvalla on käynnissä kesällä 2013. Tätä nykyä Rysäkarilla järjestetään tilausryhmille tapahtumia ja tilaisuuksia, saarella on myös kuvattu useampia TV ja muita produktioita mm. Ultimate Escape Suomen kokonainen jakso jossa Jukka Hilden seikkaili saarella.
Saarella on ensimmäisen maailmansodan aikaisen Krepost Sveaborg -linnakkeiden muodostama täydellinen kokonaisuus. Siellä oli aikanaan kasarmi, upseeritalo, ruokala- ja keittiörakennus sekä talous- ja varastorakennuksia. Jäljellä on upseeritalo, sotilaskoti, sairaala ja erilaisia varastorakennuksia. Saaren vanhimmat rakennukset ovat peräisin 1910-luvulta. Parhaiten vanhoista rakennuksista ovat säilyneet upseeritalo ja sotilaskoti. Kalliolla on betoninen tulenjohtotorni, niin sanottu Rikaman torni. Etelän puolella on luonnonsuojelualueeksi määritelty merenrantaniitty.
Rysäkari kuului Huopalahden kunnan Lauttasaaren (Drumsö) kylässä sijaitsevaan Melkön tilaan. Koska pääosa alueesta kuului Suomen sotalaitokselle, kaupunki sai vastineeksi tilan kalavedet ja osan saarista omikseen 13. elokuuta 1890. Rysäkari pakkolunastettiin 1922 ja siirtyi puolustusvoimien haltuun. Tilan liittäminen Helsinkiin toteutui vasta vuoden 1931 alussa.
Rysäkarin nimi oli alkujaan Ryssänkari, joka esiintyi vielä vuoden 1945 merikortissa ja satunnaisesti tämänkin jälkeen joissain kartoissa. Nimi muutettiin jatkosodan aikana, mikä ilmenee saaren sotapäiväkirjoista. Uudessa maakuntakaavassa saari on merkitty majoitus- ja virkistyskäyttöön.
Eva Juřeníková

Eva Juřeníková (s. 24. marraskuuta 1978) on tšekkiläinen suunnistaja.
Kesällä 1995 Juřeníková voitti nuorten maailmanmestaruuden viestissä vasta 16-vuotiaana. Viimeisenä juniorivuotenaan 1998 hän voitti nuorten MM-pronssia pitkältä matkalta. Aikuisten MM-kilpailuihin hän osallistui ensimmäisen kerran vuonna 1999. Toistaiseksi parhaan henkilökohtaisen sijoituksensa hän saavutti Olomoucin MM-kilpailujen pitkällä matkalla sijoituttuaan kahdeksanneksi.
Seuratasolla Juřeníková edustaa Domnarvets GoIF:ää. Aikaisemmin hän edusti IFK Lidingöä. Hän voitti Venlojen viestin 2008 Domnarvets GoIF:n joukkueessa.
Adolf Schück

Adolf Henrik Schück (21. helmikuuta 1897 Tukholma – 6. helmikuuta 1958 Tukholma) oli ruotsalainen historioitsija ja kirjastonhoitaja.
Adolf Schück oli Henrik Schückin ja Sigrid Féronin poika sekä Herman Schückin isä – kaikki jollakin tavalla historioitsijoita. Adolf Schück oli naimisissa Rut Josephsonin kanssa, jonka vanhemmat olivat arkkitehti Erik Josephson ja Clary Friedländer.
Schückista tuli filosofian tohtori 1926 ja historian dosentti; hän oli professori Sven Tunbergin oppilas, vuosina 1926–1944 Vitterhetsakademienin kirjastonhoitaja ja vuosina 1945–1958 Riksantikvarieämbetetin ensimmäinen kirjastonhoitaja. Hän oli historiateoksen "Det medeltida Sverige" toimittaja (1948–1958). Schückin eniten käytetty teos on historiallinen atlas, jota on käytetty Ruotsin kouluissa. 
Kuten Olof Palme, myös Schück osallistui Suomen sisällissotaan 1918 vapaaehtoisena Ruotsalaisessa prikaatissa.. Hän oli myös jäsenenä Samfundet Nordens Frihetissä.
2062 Aten

2062 Aten on Maan lähelle tuleva asteroidi, joka kuuluu Aten-asteroideihin. Atenien ryhmä on saanut nimensä tämän asteroidin mukaan. Atenin löysi E. F. Helin vuonna 1976. Ennen nimeämistään kohde tunnettiin tunnuksella 1976 AA.
Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidi on lähimmillään Maasta astronomisen yksikön päässä. Asteroidin läpimitta on noin ja sen pyörähdysaika akselin ympäri on . Asteroidin spektrityyppi on S- tai Sr-luokkaa.
Asteroidi on nimetty egyptiläisen mytologian auringonjumalan Atonin mukaan.
Mahotella Queens

Mahotella Queens on eteläafrikkalainen vuonna 1964 perustettu mbaqangaa esittävä lauluyhtye, jonka jäsenet ovat Nobesuthu Mbadu, Hilda Tloubatla ja Mildred Mangxola.
Yhtye sai alkunsa Mahlathinin taustalauluryhmästä, mutta on esiintynyt myös itsenäisenä lauluyhtyeenä perustamisestaan alkaen. "Mahotella Queens" oli hyvin suosittu Sowetossa 1960-luvulla ja saattoi konsertoida kolmesti päivässä. Sen musiikki yhdistelee mbaqangaa perinteiseen zulumusiikkiin, gospeliin ja yhdysvaltalaiseen souliin.
1970–1975 yhtye oli tauolla sen jäsenten mentyä naimisiin ja hankittua lapsia, mutta 1980-luvulla se esiintyi jälleen laajasti ja teki maailmankiertueen 1990–1991. Uransa aikana se on levyttänyt yli 20 albumia.
Yhtye osallistui maansa apartheidin vastaiseen taisteluun ja esimerkiksi sen kappale "Kazet" kertoo apartheidin hallinnon sortotoimista townshipeissa.
Nobesuthu Mbadu kuoli elokuussa 2021.
Barbora Chudíková

Barbora Chudíková (s. 1978) on tšekkiläinen hiihto- ja pyöräsuunnistaja. Seuratasolla hän edusti OK Jihlavaa.
Hiihtosuunnistus.
Rusutsun MM-kilpailuissa 2009 Chudíková voitti hopeaa pitkältä matkalta ja pronssia viestistä. Viestissä Helena Randáková aloitti, Simona Karochová hiihtosuunnisti toisen osuuden ja Chudíková viimeisen.
Pyöräsuunnistus.
Montalegre MM-kilpailuissa 2010 Chudíková voitti viestipronssia. Hän pyöräsuunnisti avausosuuden, Hana La Carbonara toisen ja Martina Tichovská viimeisen.
Viiden päivän sota

Viiden päivän sota ( tai "5 Days of August") on vuonna 2011 ensi-iltansa saanut yhdysvaltalainen sotaelokuva, jonka on ohjannut Renny Harlin. Elokuva perustuu vuonna 2008 käytyyn Venäjän–Georgian sotaan.
Tuotanto.
Elokuvan kuvaukset alkoivat lokakuussa 2009 noin 15 miljoonan dollarin budjetilla. Ohjaaja Renny Harlin kiisti New York Timesissa, että rahoitusta olisi tullut Georgian hallitukselta. Rahoittajiksi hän mainitsi ”liikemiehet”, joista yksi oli kaivosalalla toimiva Koba Nakopia. Yhtenä tuottajana toimi ministeri Mizra Davitaia, jonka vastuulla ovat ”pakkomuuttokysymykset”.
Harlin sai käyttöönsä Georgian viranomaisilta hylätyn sotilastukikohdan sekä pääsyn presidentin palatsiin ja parlamentin portaille. Tuotannon käyttöön annettiin 25 hävittäjälentokonetta, 80 panssarivaunua, 2 500 sotilasta ja helikoptereita.
Elokuvan ensi-ilta oli Suomessa tammikuussa 2012, jolloin tuli 16 teatterin valkokankaille. Ensimmäisenä viikonloppuna katsojia oli ollut 770 henkeä.
Vastaanotto ja arviot.
Elokuvaa on niin Yhdysvalloissa kuin muuallakin epäilty Georgian hallinnon tilaustyöksi ja pyrkimykseksi levittää omaa näkemystään vuoden 2008 tapahtumista.
Ohjaaja Renny Harlin on kertonut saaneensa venäläisiltä viestin, jossa nämä ilmoittivat, ettei elokuvahanke ole heidän mieleensä.
Human Rights Watch -ihmisoikeusjärjestön tutkija Anna Neistat piti Yhdysvaltain ensi-illan aikaan elokuussa 2011 elokuvaa ”erittäin vaarallisena” ottaen huomioon geopoliittisen tilanteen. Hänestä elokuva liioittelee ja käyttää valikoiden eteläosseettien ja venäläisten rikoksia, mutta unohtaa tyystin georgialaisten tekemät ihmisoikeusloukkaukset.
The Economist piti elokuvan koskettavimpana kohtauksena loppua, jossa oikeat elossa selvinneet puhuvat menettämistään läheisistä. Kaiken kaikkiaan lehti arvioi "Viiden päivän sodan" tuntuvan epävarmalta, ”kuin se olisi jonkin komiteamietinnön tulos”. 
Time Out New Yorkin mukaan ”Fakta on kuitenkin, että Harlin, joka pyrkii aina kohti massiivisia ja hidastettuja toimintakohtauksia, tekee itsestään varsinaisen pölkkypään analysoidessaan politiikkaa.”
ABC Australia piti elokuvan ehkä suurimpana ongelmana sen lähes täydellistä Georgia-myönteisyyttä. Asennetta se ei ihmettele, koska elokuva sai maan hallituksen ja asevoimien täyden tuen.
The Sydney Morning Herald luokitteli elokuvan jännittäväksi, välillä jopa riipaisevaksi. Elokuva onnistuu lehden mukaan vahvasti dokumentoimaan lyhyen ajan tapahtumat.
Village Voice kiitti "Viiden päivän sodan" näyttävän sodan kauhut ja säälimättömän voiman ottaessaan siviilien näkökulman sotilaiden sijaan.
Mikronesian liittovaltion jalkapallomaajoukkue

Mikronesian liittovaltion jalkapallomaajoukkue on joukkue, joka edustaa Mikronesian liittovaltiota kansainvälisessä jalkapallossa. Sitä hallinnoi Federated States of Micronesia Football Association. Se kuuluu Oceanian Football Confederationiin, mutta on vain osittainen FIFAn jäsen eikä siis voi osallistua jalkapallon maailmanmestaruuskilpailuihin. Maajoukkue on kuitenkin osallistunut Etelä-Tyynenmeren kisoihin vuonna 2003.
Joukkueen kotistadion on Yap Sports Complex, ja sen päävalmentajana toimii englantilainen Paul Watson. Mikronesian korkein Elo-sijoitus on ollut kesäkuussa 2003 saavutettu 213. sija. Matalimmillaan Mikronesia on ollut 220. sijalla joulukuussa 2005.
Mikronesia pelasi ensimmäisen kansainvälisen ottelunsa Guamilla kesäkuussa 1999. Tällöin se hävisi Guamille 3–0. Suurinumeroisimman voittonsa se on saavuttanut Palikirillä Pohjois-Mariaaneja vastaan 12. heinäkuuta 1999. Pahimman tappionsa joukkue puolestaan kärsi 30. kesäkuuta 2003 Suvassa Uuden-Kaledonian voitettua sen 18–0. 
Mikronesia voitti Mikronesian Cupin 1999. Mikronesian suurin tappio on 114-0.
9879 Mammuthus

9879 Mammuthus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1994. Kohde sai nimensä villamammutiksi kutsutun "Mammuthus primigenius"-norsueläimen mukaan. Ennen nimeämistään asteroidi tunnettiin tunnuksella 1994 PZ29.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin .
Randy Savage

Randall Mario Poffo (15. marraskuuta 1952 Columbus, Ohio – 20. toukokuuta 2011 Tampa, Florida), esiintyjänimeltään "Macho Man" Randy Savage, oli yhdysvaltalainen showpainija ja näyttelijä. Hän toimi yhteistyössä World Wrestling Entertainmentin ja World Championship Wrestlingin kanssa. Hän esiintyi myös vähän aikaa Total Nonstop Action Wrestlingissa.
Ura.
Floridan Sarasotassa asunut Savage teki showpainidebyyttinsä vuonna 1973. 188-senttinen ja 115-kiloinen Savage voitti uransa aikana kymmeniä mestaruuksia, muun muassa seitsemän World Heavyweight Championshipia, kaksi WWE Championshipia, neljä WCW World Heavyweight Championshipia ja yhden USWA Unified World Heavyweight Championshipin. WWE- ja WCW-aikoinaan Savagea valmensi tämän vaimo Miss Elizabeth. 
Myös esiintyjänimiä Macho King Randy Savage, The Big Geno ja The Spider Friend käyttäneen Savagen tunnusmerkkejä tämän esiintyessä olivat matala ja karhea ääni, värikkäistä aurinkolaseista, huivista, lassosta ja Cowboy-hatusta koostunut asu (myöhemmin mustavalkoiset vaatteet) ja "Ooh yeah!" -nimikkohuudahdus. Lopetusliikkeenään Savage käytti "Savage Elbow Drop"ia ("Diving Elbow Drop").
Sisääntulomusiikkeinaan Savage käytti 1980-luvulla Edward Elgarin Land of Hope and Glorya, vuosina 1997-1998 Jimmy Hartin "Rockhouse"a, vuonna 1998 NWo:n Wolfpac Themeä ja vuonna 1999 "What Up, Mach"ia. Eläkkeelle Savage jäi vuonna 2005.
Kuolema.
Savage kuoli äkillisesti 20. toukokuuta 2011 kello 09.25 paikallista aikaa Tampassa Floridassa. Hän ajoi autoa vaimonsa kanssa, kun hän sai äkkikuolemaan johtaneen sydänkohtauksen, jonka seurauksena hän menetti ajoneuvonsa hallinnan ja ajautui vastaantulevien kaistalle ja edelleen pientareelle, jossa auto törmäsi puuhun. Savage ei kuitenkaan saanut törmäyksestä vammoja. Savagella oli jo pitkään ollut laajentunut sydän sekä ateroskleroosi. Tapauksen on vahvistanut hänen veljensä.
Foxy, Foxy

Foxy, Foxy on brittiläisen Mott the Hoople -yhtyeen vuonna 1974 ilmestynyt kappale ja single, jonka julkaisi CBS Records. Kappale ei ole millään yhtyeen studioalbumilla, mutta se on bonuskappaleena "The Hoople" -albumin vuoden 2006 uusintapainoksella. Kappale nousi brittilistan sijalle 33 kesäkuussa 1974.
Singlen kääntöpuolella on kappale ”Trudi’s Song”, joka on myös yhtyeen vuoden 1974 albumilla "The Hoople". Molemmat kappaleet on tehnyt Ian Hunter.
Singlen ovat tuottaneet yhtyeen jäsenet Hunter, Dale Griffin ja Pete Overend Watts.
Music Export Finland

Music Export Finland (Music Export Finland Association ry) oli yhdistys, jonka tehtävä oli auttaa suomalaista musiikkialaa kasvattamaan vientitulojaan. Music Export Finlandin toiminta jakautui kolmeen osaan: ulkomainen markkinointiviestintä, kotimainen markkinointiviestintä sekä rahoituksen ja investointien palvelut. Yhdistys sai vuoden 2010 Tasavallan presidentin kansainvälistymispalkinnon, joka myönnettiin helmikuussa 2011.
Music Export Finland ja Suomalaisen musiikin tiedotuskeskus (FIMIC) yhdistettiin vuonna 2012 Music Finland -nimiseksi järjestöksi.
Tausta.
Music Export Finland -vientirenkaan perusti yhdeksän suomalaista musiikkialan yritystä joulukuussa 2002. Vientirenkaan tavoite oli kehittää perustajayritysten markkinointia, jakelua ja myyntiä kansainvälisillä markkinoilla.
Kolmentoista yrityksen vientirenkaaksi laajentunut Music Export Finland rekisteröitiin laajapohjaiseksi, koko musiikkialan kokoavaksi yhdistykseksi vuoden 2005 alusta, ja Music Export Finlandin toiminnan pariin pääsivät mukaan kaikki suomalaiset musiikkialan toimijat.
Yhdistyksen johtajana toimi Paulina Ahokas.
Jäsenet.
Music Export Finlandin jäsenorganisaatiot olivat:
Tavoitteet.
Music Export Finlandin päätavoite oli auttaa suomalaista musiikkialaa kasvattamaan vientitulojaan. Vientiorganisaation palvelutavoitteita olivat:
Scott Hall

Scott Oliver Hall (20. lokakuuta 1958 – 14. maaliskuuta 2022 Marietta, Georgia) oli yhdysvaltalainen showpainija. Hall on paininut American Wrestling Associationissa, National Wrestling Alliancessa, World Class Championship Wrestlingissa, World Championship Wrestlingissa, Extreme Championship Wrestlingissa, Juggalo Championship Wrestlingissa, World Wrestling Entertainmentissa ja Total Nonstop Action Wrestlingissa.
Hall voitti neljä kertaa WWE Intercontinental Championshipin, kaksi kertaa WCW United States Heavyweight Championshipin, kerran WCW Television Championshipin, seitsemän kertaa WCW:n World Tag Team Championshipin (kuusi kertaa Kevin Nashin kanssa ja yhden kerran The Giantin kanssa), ja kerran AWA:n World Tag Team Championshipin (Curt Hennigin kanssa). Hall tunnettiin yhtenä nWo:n alkuperäisistä jäsenistä Hulk Hoganin ja Kevin Nashin kanssa.
Pentti Järventie

Pentti Tapio Järventie (27. joulukuuta 1928 Pirkkala – 2. maaliskuuta 2006 Tampere) oli suomalainen näyttelijä. Hän näytteli kolme vuosikymmentä Tampereen Työväen Teatterissa. Näyttämöuransa ohella Järventie esiintyi yli 20 elokuvassa ja televisiosarjassa.
Elämä ja ura.
Järventien vanhemmat olivat paperimestari Frans Edvard Järventie ja Tyyne Aleksandra Hirvo. Hän aloitti uransa harjoittelijana Tampereen Työväen Teatterissa 1952–1955 ja jatkoi näyttelijänä Vaasan Suomalaisessa Teatterissa 1955–1961. Vuodesta 1961 aina eläkkeelle jäämiseensä vuonna 1991 Järventie näytteli TTT:ssa.
Järventien näyttämötehtäviä olivat muun muassa "Seitsemän veljeksen" Tuomas ja "Tuntemattoman sotilaan" Salo. Hänellä oli myös useita operettirooleja.
Scott Steiner

Scott Carl Rechsteiner (s. 29. heinäkuuta 1962) on yhdysvaltalainen showpainija, joka tunnetaan paremmin nimellä Scott Steiner. Steiner tunnetaan ehkä parhaiten esiintymisistään World Championship Wrestlingissa osana "Steiner Brothers"-tiimiä veljensä kanssa ja nWo:n jäsenenä. Hän on myös paininut World Wrestling All-Starsissa, World Wrestling Entertainmentissa ja Total Nonstop Action Wrestlingissa, jossa hän työskenteli vuodesta 2006 vuoteen 2010.
Steiner on kolminkertainen maailmanmestari (yksi WCW:n World Heavyweight Championship, yksi WWA World Heavyweight Championship ja yksi WWC Universal Heavyweight Championship), kaksinkertainen WCW United States Heavyweight Champion ja kaksinkertainen WCW Television Champion. Hän on voittanut veljensä Rick Steinerin kanssa useissa yhtiöissä World Tag Team Championshipin.
Pohjoismainen tasa-arvotiedon keskus

Pohjoismainen tasa-arvotiedon keskus (NIKK) oli vuonna 1995 perustettu sukupuoli- ja tasa-arvotutkimuksen yhteispohjoismainen osaamis- ja tietokeskus. NIKK:llä ei ollut virallista suomenkielistä nimeä, mutta keskuksen nimestä – Nordiskt institut för kunskap om kön – käytettiin suomennosta ”Pohjoismainen tasa-arvotiedon keskus”.
NIKK toimi Oslon yliopiston yhteydessä, ja sitä rahoitti Pohjoismaiden ministerineuvosto (PMN), joka lakkautti sen vuoden 2011 lopussa. Päätös lakkautuksesta tehtiin nopeasti ja ilman virallista perustelua. Syyksi on arveltu Norjassa käyty julkinen keskustelu naistutkimukselle ja feministiselle politiikalle myönnetyn julkisen tuen tarpeellisuudesta.
NIKK toimi pohjoismaisen sukupuolitutkimuksen ja tasa-arvopolitiikan välisenä sillanrakentajana. Se toimi aktiivisessa vuorovaikutuksessa Pohjoismaiden tasa-arvoministerien (MR-JÄM) ja tasa-arvoasiain virkamieskomitean (ÄK-JÄM) kanssa. NIKK osallistui pohjoismaisen tasa-arvoyhteistyön ohjelman ”Huomio sukupuoleen – tavoitteena tasa-arvoinen yhteiskunta” (2006–2010) toteuttamiseen. 
NIKK ideoi, koordinoi ja toteutti hankkeita, joiden tavoitteena oli tarkastella tärkeitä tasa-arvo- ja sukupuolipoliittisia kysymyksiä, ja se pyrki myös takaamaan poliittisten keskustelujen ja aloitteiden laadun. Hankkeet käsittivät muun muassa Pohjoismaiden ministerineuvoston tasa-arvoyhteistyön ohjelmaa tukevia selvityksiä, katsauksia, raportteja ja tutkimushankkeita. 
NIKK:in kustantama "NIKK magasin" -lehti ilmestyi kolme kertaa vuodessa, yleisesti kaksi numeroa skandinaavisilla kielillä ja yksi englanniksi. "NIKK magasin" toimi keskustelukanavana sukupuolentutkimuksen, tasa-arvopolitiikan ja tasa-arvotyön kentän välillä käytävälle dialogille.
Campos Racing

Campos Racing on espanjalainen pikkuformulatalli, joka kilpailee nykyään GP2, GP3, World Touring Car Championship ja Euroformula Open -sarjoissa. Tallin perusti vuonna 1997 entinen Formula 1 -kuljettaja Adrián Campos.
Talli on kilpaillut myös World Series by Nissan -sarjassa vuosina 1998–2003. Talli on voittanut myös kolme World Series by Nissan -sarjan mestaruutta vuosina 1998–1999 ja kaksi European F3 Open -sarjan mestaruutta vuosina 2008–2009. 
Tallissa ovat kilpaileet monet nykyiset ja entiset F1-kuljettajat kuten Fernando Alonso, Marc Gené, Vitali Petrov ja Lucas di Grassi.
Historia.
Talli kilpaili GP2-sarjassa kaudet 2005–2008 voittaen tallien mestaruuden 2008. Kauden jälkeen Adrián Campos myi tallin Alejandro Agagille, joka nimesi tallin Barwa Addaxiksi. Campos yritti osallistua F1-sarjaan kaudella 2010 Campos Meta -nimellä, mutta rahoitusongelmien takia talli ei saanut autojaan valmiiksi. Talli myytiin José Ramón Carabantelle, joka nimesi tallin Hispania Racingiksi.
Talli kilpaili F1-sarjassa kaudesta 2010 kauden 2012 loppuun, jolloin se joutui talousvaikeuksien takia lopettamaan toimintansa. Vuonna 2014 talli teki paluun GP2-sarjaan. Talli saavutti paluukaudellaan yhden voiton sijoittuen tallipisteissä seitsemänneksi. 
Kaudesta 2015 lähtien talli on kilpaillut myös GP3-sarjassa.
Abdisalam Ibrahim

Abdisalam Abdulkadir Ibrahim (s. 1. toukokuuta 1991 Mogadishu, Somalia) on norjalais-somalialainen jalkapalloilija, joka pelaa Englannissa Manchester Cityn joukkueessa. Hän on ensimmäinen somalisyntyinen pelaaja Englannin Valioliigassa. Ibrahim pelaa myös Norjan nuorten alle 21-vuotiaiden maajoukkueessa.
Ura.
Ibrahim muutti Norjaan vuonna 1998, jossa aloitti uransa Øyer-Trettenin ja Fjellhamarin joukkueissa.
Vuoden 2007 alussa hän pääsi Manchester Cityn nuorten joukkueeseen, jossa hän pelasi FA Youth Cupin ja sen jälkeen FA Cupin pelejä. Helmikuussa 2010 hän teki ensiesiintymisen Englannin Valioliigassa Manchesterin riveissä 0-0 päättyneessä ottelussa Liverpoolia vastaan.
Lannehalvaus

Lannehalvaus on hevosilla esiintyvä, tavallisesti ruokintavirheiden aiheuttama lihassairaus. 
Syyt ja oireet.
Lihasten energiavarastot täyttyvät levon aikana glykogeenista. Voimakkaassa rasituksessa glykogeenista alkaa muodostua runsaasti maitohappoa. Lihasten maitohaponsietokyvyn ylittyessä hevonen alkaa kangistua. Usein esiintyy myös voimakasta hikoilua. 
Lannehalvauksen taustalla on yleisimmin liikuntaan nähden liian runsas väkirehuruokinta. Varsinkin lepopäivän jälkeen hevonen tulisi verrytellä rauhallisesti, jottei lihasten maitohappotaso nousisi liian korkeaksi. 
Hoito.
Lannehalvaus vaatii eläinlääkärin hoitoa. Kuumalla ilmalla ensiapuna voidaan valella hevosta kylmällä vedellä, mikä vähentää lihasten turvotusta. Lääkehoitona käytetään E- ja B-vitamiineja, seleeniä ja aineenvaihduntaan vaikuttavia lääkkeitä. Paranemisen aikana hevosta liikutetaan kävelyttämällä ja ruokitaan pääasiassa heinällä. Sokerirehut jätetään pois, ja viljaväkirehuja annetaan vain vähän. Lihakset paranevat yleensä hyvin, mutta vaikea lannehalvaus voi jättää lihaksiin pysyvää arpikudosta.
Kultalankaa

Kultalankaa on Martin Ilmonin studioalbumi vuodelta 1994.
Albumin on julkaissut levy-yhtiö EMI Finland sarjanumerolla 7243-8 29336 4 (MC). Tuottaja on Matti Nurro. Levy on äänitetty Finnvox- ja Herodes-studiossa tammi-helmikuussa 1994. Äänittäjänä ja miksaajana on ollut Dan Tigerstedt. Masteroinnin on tehnyt Pauli Saastamoinen Finnvoxissa.
Levykannen valokuvan on ottanut Petri-Artturi Asikainen ja ulkoasun on suunnitellut Eero Heikkinen Neo-Geosta.
Kappaleet.
A-puoli.
1. Paperikuu – 3:17
 Säv. Martin Ilmoni, sov. Matti Nurro, san. Pekka Eronen
2. Kipinä – 4:35
 Säv. Martin Ilmoni, sov. Matti Nurro / Martin Ilmoni, san. Pekka Eronen
3. Beibi mä korjaan – 3:17
 Säv. Martin Ilmoni, sov. Matti Nurro, san. Heikki Salo
4. Ei kai taas – 4:21
 Säv. Martin Ilmoni, sov. Matti Nurro / Martin Ilmoni, san. Heikki Salo
5. Päiväntasaaja – 3:21
 Säv. Martin Ilmoni, sov. Matti Nurro / Martin Ilmoni, san. Pekka Eronen
6. Kuutamotanssi (Moondance) – 3:51
 Säv. &amp; san. Van Morrison, sov. Matti Nurro, suom. san. Anne Savas
B-puoli.
1. Sateiset silmät – 3:25
 Säv. Marko Bagge / Petri Luoma / Martin Ilmoni, sov. Matti Nurro, san. Heikki Salo
2. Paleltaa Johanna – 4:26
 Säv. Martin Ilmoni, sov. Matti Nurro, san. Heikki Salo
3. Siitä sait – 2:49
 Säv. Martin Ilmoni, sov. Matti Nurro / Hannu Saarinen, san. Pekka Eronen
4. Viides lause – 3:41
 Säv. Martin Ilmoni, sov. Matti Nurro, san. Heikki Salo
5. Tuulen huuhtomaa – 3:20
 Säv. Martin Ilmoni, sov. Matti Nurro, san. Pekka Eronen
6. Lause vaan – 4:10
 Säv. Rikard Lassenius / Martin Ilmoni, sov. Matti Nurro / Heikki Keskinen, san. Hector
Muusikot.
Kallio Horns:
Sädeluuontuma

Sädeluuontuma on hevosilla esiintyvä etujalkojen krooninen sairaus, jossa sädeluuhun syntyy haurastumia ja muodon muutoksia. Syynä ovat verenkiertohäiriöt, kavion maahan iskeytymisestä johtuvat tärähdykset tai syvän koukistajajänteen aiheuttama puristus. Tyypillistä sädeluuontuma on ratsuhevosille, joilla on ahdaskantaiset tai hevosen kokoon nähden pienet kaviot. 
Sädeluuontuman oireet alkavat keskimäärin hevosen ollessa 8-vuotias. Tavallisesti oireilu on aluksi ajoittaista, etujalasta toiseen vaihtuvaa lievää ontumista. Sairauden edetessä ontuminen muuttuu voimakkaammaksi ja jatkuvaksi. Sädeluuhun syntyneitä muutoksia ei voida korjata, mutta sairauden etenemistä voidaan hidastaa ja kipuja lievittää. Hoidossa on tärkeää oikeanlainen kengitys, joka vähentää sädeluuhun kohdistuvaa rasitusta. Hyvällä kengityksellä hevonen saattaa pysyä oireettomana jopa vuosia. Alkuvaiheen tulehdusoireita voidaan lääkitä piikittämällä kavioniveleen esimerkiksi kortisonia. Koska sairauden etenemistä ei voida kokonaan pysäyttää eikä syntyneitä vaurioita parantaa, ennen pitkää hyvästäkään jalkojen hoidosta ei ole apua, vaan hevonen joudutaan lopettamaan.
William Turner (kasvitieteilijä)

William Turner (s. noin 1510 Morpeth, Northumberland – k. noin 7. heinäkuuta 1568 Lontoo) oli englantilainen pappi, lääkäri sekä lintu- ja kasvitieteilijä.
William Turner syntyi Morpethin pikkukaupungissa, ja hänen isänsä oli todennäköisesti nahkuri. Hänen syntymävuottaan ei tiedetä, ja kuolinpäivästäkin on erilaisia näkemyksiä. Turner opiskeli Cambridgen yliopistossa, jossa hän suoritti opinnäytteet 1529 ja 1533. Turner osallistui Englannin uskonpuhdistukseen, esikuvinaan Hugh Latimer ja Nicholas Ridley, jotka kuningatar Maria I poltatti 1555 roviolla.
Turner joutui lähtemään maanpakoon 1535 ja valmistui lääkäriksi Italiassa 1547. Hän seurasi kasvitieteilijä Luca Ghinin (1490–1566) luentoja ja tutustui Padovassa sveitsiläiseen ornitologiin Conrad Gessneriin. Edward VI:n noustua valtaan Englannissa Turner palasi kotimaahansa, missä hän toimi Somersetin herttuan henkilääkärinä ja Wellsin tuomiorovastina. Vuonna 1553, kuningatar Maria I:n noustua valtaan, hän joutui jälleen pakenemaan maasta, jonne palasi kuningattaren kuoltua 1558 ja jossa hän eli loppuelämänsä.
Turner oli tuottelias kirjoittaja. Hän julkaisi noin 30 teosta Britannian eläimistöstä ja kasvistosta. Häntä pidetään Britannian kasvitieteen isänä. Ensimmäisen maanpakonsa aikana 1544 hän julkaisi Kölnissä ensimmäisen kokonaan lintutieteelle omistetun kirjan "Avium praecipuarum, quarum apud Plinium et Aristotelem mentio est, brevis et succinta historia". Teoksessa Turner esitteli useita lintulajeja, mutta ei orjallisesti noudattanut Pliniuksen ja Aristoteleen kuvauksia, vaan esitteli ainoastaan ne, jotka oli itse tavannut. Hän myös esitti pyynnön, että lukijat toimittaisivat hänelle harvinaisempia lintuja. Turner julkaisi ystävänsä Gijsbert van Langerackin eli Longoliuksen (1507–1543) teoksen "Dialogus de avibus at earum nominibus graecis, latinis et germanicis" tämän kuoltua.
Franc Novak

Franc Novak (22. lokakuuta 1856 Mengeš – 1936) oli slovenialainen pikakirjoittaja, joka laati saksalaisesta Gabelsbergerin pikakirjoitusjärjestelmästä sloveeninkielisen version.
Novakin järjestelmää kehitti myöhemmin Rudolf Rakuša, ja järjestelmästä tuli 1900-luvun puolivälissä käytännössä Slovenian yhtenäisjärjestelmä.
Ocean Racing Technology

Ocean Racing Tecnology oli portugalilainen formulatalli, joka kilpaili GP2 ja GP3-sarjoissa. Talli syntyi, kun entinen F1-kuljettaja Tiago Monteiro ja José Guedes ostivat BCN Competicion-tallin.
Historia.
Talli saavutti voiton heti tulokaskaudellaan, kun Álvaro Parente ajoi voittoon Belgian sprinttikilpailussa. Kaudella 2010 talli saavutti jälleen voiton, kun Fabio Leimer ajoi voittoon Barcelonan sprinttikilpailussa.
Kaudella 2011 tallin ainoat pisteet keräsi Brendon Hartley, joka tuli kesken kauden talliin ja keräsi 4 pistettä. Kaudella 2012 talli keräsi 26 pistettä sijoittuen loppupisteissä 11:nneksi.
Vuonna 2012 talli kilpaili myös GP3-sarjassa. Talli saavutti muun muassa yhden palkintosijan Kevin Cecconin voimin. Talli keräsi 56 pistettä sijoittuen loppupisteissä seitsemänneksi.
Vuonna 2013 talli joutui vetäytymään GP2:sta ja GP3:sta taloudellisten ongelmien takia. GP2:ssa tallin korvasi saksalainen Hilmer Motorsport-talli ja GP3:ssa tallin korvasi suomalainen Koiranen Motorsport-talli.
GP2-tulokset.
• GP2-finaali 2011 oli GP2-kauden 2011 ulkopuolinen finaali.
Voimistelu kesäolympialaisissa 2004

  
Vuoden 2004 olympialaisten voimistelu järjestettiin Olympic Indoor Hallissa (telinevoimistelu ja trampoliini) ja Galatsi Olympic Hallissa (rytminen voimistelu), 14.-29. elokuuta.
Sergei Degajev

Sergei Petrovitš Degajev (, 1857 Moskova – 26. tammikuuta 1921 Bryn Mawr, Pennsylvania) oli venäläinen narodnikki, josta tuli salaisen poliisin ilmiantaja.
Sergei Degajev liittyi vallankumoukselliseen liikkeeseen vuonna 1878 opiskellessaan Pietarin Mikaelin tykistöakatemiassa. Syksystä 1880 lähtien hän kuului Narodnaja voljan sotilasjärjestöön. Syksyllä 1882 hänestä tuli Narodnaja voljan toimeenpanevan komitean jäsen. Joulukuussa 1882 tapahtuneen pidätyksen aikana santarmieversti Georgi Sudeikin värväsi Degajevin salaisen poliisin palvelukseen. Hän ilmiantoi useita satoja vallankumouksellisia, mm. kaikki sotilasjärjestön jäsenet. Degajevin ilmiannon perusteella pidätettiin Narodnaja voljan toimeenpanevan komitean viimeinen Venäjällä toiminut jäsen Vera Figner.
Toukokuussa 1883 Degajev matkusti ulkomaille, missä hän tapasi Narodnaja voljan toimeenpanevan komitean jäseniä ja tunnusti petoksensa. Sovitukseksi teoistaan hän lupasi auttaa Sudeikinin murhassa, joka tapahtui Degajevin asunnossa joulukuussa 1883. Murhan jälkeen hän pakeni ulkomaille. Hän työskenteli sittemmin matematiikan opettajana Yhdysvalloissa nimellä "Alexander Pell".
Pedro Mosquera

Pedro Mosquera Parada (s. 21. huhtikuuta 1988 A Coruña, Espanja) on espanjalainen jalkapalloilija. Hän on pelipaikaltaan hyökkäävä keskikenttäpelaaja.
Seurajoukkueura.
Mosquera aloitti jalkapalloilun 7–8-vuotiaana ja pelasi koulunsa Santa María del Marin ja Galicia Gaiteiran juniorijoukkueissa ennen siirtymistään Real Madridiin 12-vuotiaana vuonna 2000. Hän pelasi nuoruudessaan myös rullaluistinhockeya.
Kaudella 2006–2007 Mosquera nousi Real Madridin reservijoukkueeseen Castillaan, jonka kapteenina hän myöhemmin myös toimi. Ensimmäisen ja ainoan esiintymisensä seuran edustusjoukkueessa hän teki Primera Divisiónin ottelussa Getafea vastaan 25. maaliskuuta 2010.
Kaudeksi 2010–2011 Mosquera siirtyi juuri Getafeen, jossa myös useat muut Real Madridin entiset juniorit ovat 2000-luvulla pelanneet. Hän teki seuran kanssa neljävuotisen sopimuksen, jonka kahden ensimmäisen vuoden aikana Real Madridilla on takaisinosto-oikeus.
Maajoukkueura.
Mosquera on pelannut Espanjan alle 17- ja 19-vuotiaiden maajoukkueissa.
Anna Jakimova

Anna Vasiljevna Jakimova (, naimisissa ollessaan "Dikovskaja", Диковская, salanimeltään "Baska", Баска; 24. kesäkuuta 1856 Vjatkan läänin Uržumin kihlakunnan Tumjumutšaštšan kylä – 12. kesäkuuta 1942 Novosibirsk) oli venäläinen vallankumouksellinen narodnikki.
Anna Jakimova syntyi maalaispapin perheeseen. Hän suoritti Vjatkan hiippakuntakoulun ja opettajakurssin. Vuodesta 1873 lähtien hän työskenteli opettajana ja levitti vallankumouksellista propagandaa talonpoikaiston keskuuteen. Jakimova pidätettiin toukokuussa 1875. Hänet vapautettiin ns. 193:n oikeudenkäynnissä vuonna 1878.
Vuonna 1879 Jakimova kuului ”Vapaus tai kuolema” -nimiseen narodnikkiryhmään ja sen jälkeen Narodnaja voljan toimeenpanevaan komiteaan osallistuen Aleksanteri II:n murhayrityksiin. Hänet pidätettiin huhtikuussa 1881 ja tuomittiin kuolemaan ns. 20:n oikeudenkäynnissä. Tuomio muutettiin elinkautiseksi pakkotyörangaistukseksi, jota hän kärsi Karan ja Akatuin pakkotyövankiloissa.
Vuonna 1899 Jakimova siirrettiin karkotuspaikkaan, josta hän pakeni vuonna 1904. Hän liittyi sosialistivallankumouksellisiin ja osallistui vuosien 1905–1907 vallankumoustapahtumiin. Vuosina 1907–1917 hän oli karkotettuna Tšitassa.
Venäjän vallankumouksen jälkeen Jakimova asui Moskovassa, jossa hän osallistui entisten poliittisten rangaistusvankien yhdistyksen toimintaan. Hän on kirjoittanut Aleksanteri II:n murhaa käsittelevän muistelmateoksen "Pokušenije na Aleksandra II", joka ilmestyi vuonna 1927.
Marija Ošanina

Marija Nikolajevna Ošanina (, tyttönimeltään "Olovennikova", Оловенникова; 15. toukokuuta 1853 – 2. lokakuuta 1898) oli venäläinen vallankumouksellinen narodnikki.
Marija Ošanina syntyi aatelisperheeseen. Vuodesta 1874 lähtien hän osallistui narodnikkikerhojen toimintaan ja kansan parissa tehtyyn propagandatyöhön. Vuonna 1878 Ošanina liittyi kansanvaltaa vaatineeseen Zemlja i voljaan, jonka hajottua hän kuului samaa aatetta edistäneen Narodnaja voljan toimeenpanevaan komiteaan. Vuonna 1882 Ošanina muutti Pariisiin, jossa hän toimi Narodnaja voljan edustajana. 1890-luvulla hän oli perustamassa ns. Vanhojen narodnajavoljalaisten ryhmää. Ošanina teki itsemurhan.
Ranskan suuren vallankumouksen aikajana

Seuraavassa on Ranskan suuren vallankumouksen aikajana. Ranskan vallankumouksen katsotaan alkaneen vuonna 1789 ja päättyneen 1799 tai 1815.
Tausta ja alku.
Terrorikauden jälkeen: direktoraatti ja Napoleon.
Myöhemmin Napoleon kruunataan keisariksi (1804), häviää, Bourbonien kuningasvalta palaa (1815).
Fisichella Motor Sport

Fisichella Motor Sport (myös Petrol Ofisi FMS International ja FMS International) oli Giancarlo Fisichellan omistama italialainen pikkuformulatalli.
Talli kilpaili Auto GP -sarjassa vuosina 2005–2009 voittaen kolme mestaruutta vuosina 2005–2006 ja 2009. Kausina 2006–2009 talli kilpaili GP2-sarjassa. Talli toimi yhteistyössä Coloni Motorsportin kanssa. Kaudella 2009 ennen Euroopan GP:tä Coloni ilmoitti ostaneensa tallin itselleen ja jatkoi virallisesti Colonin nimellä kaudesta 2010 eteenpäin.
Talli syntyi, kun Giancarlo Fisichella yhdisti voimansa Colonin kanssa kauden 2005 jälkeen. Talli oli aiemmin voittanut Italian Formula 3000 -sarjan mestaruuden Luca Filippin voimin. Debyyttikaudellaan Giorgio Pantano ajoi tallille kolme voittoa. Seuraavalla kaudella Adam Carroll ajoi kaksi voittoa. Tallin viimeinen voitto tuli Luiz Razian ajamana kaudella 2009. Talli saavutti yhteensä kuusi voittoa GP2-luokassa.
Harald Hjärne

Harald Gabriel Hjärne (2. toukokuuta 1848 Klastorp, Skövde, Skaraborgin lääni – 6. tammikuuta 1922) oli ruotsalainen historioitsija ja poliitikko. 
Harald Hjärnen vanhemmat olivat postimestari Harald Hjärne ja Margareta Richer. Hän oli naimisissa Eva Maria Rezeliuksen kanssa. Heidän lapsensa oli professori Erland Hjärne.
Hjärne aloitti vuonna 1865 opiskelut Uppsalan yliopistossa, josta hän valmistui filosofian kandidaattiksi 1871. Vuonna 1872 hänestä tuli filosofian tohtori ja samana vuonna historian dosentti. Seuraavan kymmenen vuoden ajan Hjärne matkusteli ulkomailla, kuten Tanskassa, Venäjällä, Saksassa, Itävallassa ja Italiassa. Syyskuusta 1882 tammikuuhun 1885 Hjärne oli historian ylimääräinen professori Uppsalan yliopistossa, ja vuonna 1889 hänet valittiin Hammarstrandin seuraajaksi historian professoriksi. Hän laati Ruotsin historialliset seminaarit. 
Hjärne oli jäsen monessa järjestössä, näistä esimerkkeinä Vitterhets-, historie- och antikvitetsakademien, Kungliga Vetenskaps- och Vitterhetssamhället i Göteborg ja Vetenskapsakademien. Hän oli myös monen ulkomaalaisen akatemian jäsen. Vuonna 1903 hän seurasi Carl Snoilskya jäsenenä Ruotsin akatemiassa. 
Poliittisessa keskustelussa Hjärne piti merkittäviä puheita ja kirjoitti paljon poliittisista aiheista, kuten äänioikeudesta, puolustusasiasta ja unionikysymyksestä Ruotsin ja Norjan välillä. Hän oli toisen kamarin jäsen vuosina 1902–1908. Ruotsin nationalismikeskustelussa Hjärne edusti tukholmalaisperäistä, anglofiiliä liberaalia nationalismia, eikä Rudolf Kjellénin tapaista göteborgilaista germaanilaista konservatiivia nationalismia.
Harald Hjärne on haudattu Uppsalan vanhalle hautausmaalle.